*Priloga št. 1 - vzorec pogodbe o sofinanciranju*

*Vzorec pogodbe je del razpisne dokumentacije, ki je ni potrebno prilagati vlogi na javni razpis, vendar se morajo prijavitelji z njeno vsebino seznaniti. Vzorec pogodbe je informativnega značaja.* *Ministrstvo za javno upravo si pridružuje pravico do sprememb in dopolnitev pogodbe.*

|  |  |
| --- | --- |
| **Ministrstvo:** | **Upravičenec:** |
| Republika Slovenija  Ministrstvo za javno upravo  Tržaška cesta 21  1000 Ljubljana,  ki ga zastopa mag. Franc Props, minister | \_\_\_\_\_\_\_\_\_\_\_\_\_\_\_\_  ki ga zastopa \_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_ |

|  |  |
| --- | --- |
| Podpisnik pogodbe:  mag. Franc Props, minister | Podpisnik pogodbe: |
| Davčna št.: 91838983 | Davčna št.: |
| Matična št.: 2482762000 | Matična št.: |
| Transakcijski račun: SI56 0110 0630 0109 972 | Transakcijski račun:  odprt pri |
| Telefonska št.: 01 478 83 30 | Telefonska št.: |
| E-naslov: [gp.mju@gov.si](mailto:gp.mju@gov.si) | E-naslov: |

skleneta:

**POGODBO št. C3130-24-\_\_\_\_\_\_\_**

**o sofinanciranju vloge »\_\_\_\_\_\_\_\_\_\_\_\_\_\_\_\_\_\_«**

1. **UVODNE DOLOČBE**
2. člen

(ugotovitvene določbe)

Pogodbeni stranki uvodoma ugotavljata, da:

* je bil izveden Javni razpis za razvoj in profesionalizacijo nevladnih organizacij in prostovoljstva 2024 (Uradni list RS, št. \_\_\_\_\_\_\_, v nadaljnjem besedilu: javni razpis);
* je na podlagi javnega razpisa ministrstvo s sklepom, št. \_\_\_\_\_\_\_\_\_z dne \_\_\_\_\_\_ (v nadaljnjem besedilu: sklep o izboru) ugodilo vlogi upravičenca z naslovom: »\_\_\_\_\_\_\_\_« (v nadaljnjem besedilu: vloga);
* je bil na javnem razpisu izbran konzorcij, zato se ta pogodba sklepa z njim kot prijaviteljem;
* sklepata to pogodbo zaradi dodelitve finančnih sredstev iz naslova javnega razpisa in v skladu z njim.

1. **KONZORCIJ**
2. člen

(izvajanje aktivnosti s partnerji)

1. Upravičenec izvaja aktivnosti v konzorciju skupaj z naslednjimi partnerji:

|  |  |
| --- | --- |
| **NAZIV \_\_\_\_\_\_\_**, naslov \_\_\_\_\_\_, ki ga zastopa \_\_\_\_\_\_\_ (v nadaljnjem besedilu: **partner 1**); | |
|  | |
| Matična številka: |  |
| Davčna številka: |  |
| Transakcijski račun: |  |
|  | |
| **NAZIV \_\_\_\_\_\_\_**, naslov \_\_\_\_\_\_, ki ga zastopa \_\_\_\_\_\_\_ (v nadaljnjem besedilu: **partner 2**); | |
| Matična številka: |
| Davčna številka: |
| Transakcijski račun: |

1. Upravičenec se obvezuje, da bo partnerje seznanil z zanje relevantnimi obveznostmi, ki izhajajo iz te pogodbe, jim posredoval vsa navodila, spremembe oziroma dopolnitve navodil in skrbel za koordinacijo med partnerji pri izvajanju aktivnosti, katerih sofinanciranje je predmet te pogodbe.
2. Konzorcijski sporazum, ki ga podpišejo vsi partnerji, predstavlja prilogo (Konzorcijski sporazum), ki je sestavni del te pogodbe. Upravičenec je dolžan v konzorcijskem sporazumu k izpolnjevanju obveznosti iz te pogodbe smiselno zavezati tudi partnerje.
3. **PREDMET POGODBE**
4. člen

(predmet pogodbe)

1. Predmet te pogodbe je sofinanciranje trajnostno naravnanih delovnih mest, ki bodo prispevala k razvoju in profesionalizaciji nevladnih organizacij in prostovoljstva v Sloveniji. S to pogodbo se opredelijo medsebojni odnosi in pravice ter obveznosti med ministrstvom in upravičencem.
2. Sredstva sofinanciranja se dodeljujejo na podlagi sklepa o izboru in na podlagi oz. pod pogoji, ki so navedeni v javnemu razpisu ter v skladu z določbami te pogodbe, s čimer upravičenec soglaša.
3. Upravičenec sprejema nepovratna sredstva sofinanciranja upravičenih stroškov, namenska sredstva sofinanciranja in prevzema obveznost izvedbe aktivnosti z vsemi drugimi obveznostmi, ki jih je sprejel s to pogodbo.
4. V nadaljnjem besedilu se pojem pogodba uporablja za vse obveznosti, ki izhajajo iz morebitnih prilog oziroma aneksov k tej pogodbi.
5. **PODATKI O CILJIH, AKTIVNOSTIH, KAZALNIKIH IN UPRAVIČENIH STROŠKIH**
6. člen

(vsebina)

1. Cilji, aktivnosti, kazalniki in višina zaprošenih sredstev so opredeljeni vvlogi upravičenca.
2. Upravičenec mora doseči vse vrednosti kazalnikov, navedene v vlogi oziroma v tabeli kazalnikov, ki je, kot priloga (Kazalniki), sestavni del te pogodbe.
3. S to pogodbo se upravičenec zaveže, da bo na sofinanciranih delovnih mestih zaposlenih \_\_\_\_\_ oseb, ki jim bodo zagotovljene vse pravice v skladu s pogodbo o zaposlitvi in veljavnimi predpisi s področja delovnopravne in davčne zakonodaje.
4. člen

(upravičeni stroški)

1. Upravičen strošek iz te pogodbe je:

* sofinanciranje delovnega mesta v nevladni organizaciji, ki znaša 70.000,00 EUR za obdobje 24 mesecev za zaposlitev ene osebe za polni delovni čas. Delovno mesto v nevladni organizaciji se sofinancira ob pogoju, da bo prijavitelj dosegal zastavljene kazalnike in cilje iz potrjene vloge.

1. Upravičencu se znesek iz prejšnjega odstavka tega člena izplača na podlagi popolnih in pravilnih zahtevkov za izplačilo ter v naslednjih rokih:

* 20.000 EUR v letu 2024
* 20.000 EUR v letu 2025
* 15.000 EUR v letu 2025
* 10.000 EUR v letu 2026
* 5.000 EUR v letu 2026

1. V primeru zaposlitve osebe na sofinanciranem delovnem mestu, ki ji je z odločbo priznana pravica do dela s krajšim delovnim časom od polnega, se sofinanciranje prizna in izplača v sorazmerni višini.
2. **VREDNOST POGODBE**
3. člen

(vrednost pogodbe in vir sofinanciranja)

1. Načrtovana vrednost pogodbe oziroma dodeljena višina sofinanciranja iz prvega odstavka prejšnjega člena te pogodbe za zaposlitev \_\_\_\_\_\_ oseb znaša \_\_\_\_\_\_\_ EUR.
2. Ministrstvo bo sredstva zagotovilo iz Proračuna RS za leto 2024, 2025, 2026 in 2027 v okviru proračunske postavke PP 180151 – Sklad za nevladne organizacije.
3. Ministrstvo si pridržuje pravico, da v posameznem letu, predlaga prilagoditev dinamike izplačil ali spremembo višine sofinanciranja.
4. V kolikor se v roku, določenem v 7. členu, na sofinanciranih delovnih mestih ne zaposli \_\_\_\_\_ oseb, ministrstvo in upravičenec skleneta aneks k pogodbi o zmanjšanju vrednosti te pogodbe, če je aktivnosti še vedno možno izvesti v obsegu in na način, kot je določen v vlogi, oziroma ministrstvo odstopi od pogodbe, če to ni mogoče ali če se na predvidenih delovnih mestih ni zaposlila nobena oseba.
5. Prevzem obveznosti za dodeljena sredstva za leta 2024, 2025, 2026 in 2027 se uredi pod odložnim pogojem, in sicer prevzem obveznosti v tem delu stopi v veljavo, ko bodo izpolnjeni formalni pogoji glede na veljavni zakon, ki ureja izvrševanje proračuna Republike Slovenije.
6. **ROK ZA IZVEDBO**
7. člen

(začetek sofinanciranja zaposlitev)

Z vsemi osebami, ki bodo zaposlene na sofinanciranih delovnih mestih, mora prijavitelj ali partner najkasneje do oddaje zahtevka za izplačila št. 1 skleniti pogodbo o zaposlitvi ter jih do tega datuma tudi vključiti v vsa obvezna zavarovanja.

Prijavitelj ali partner mora pogodbo iz prejšnjega odstavka posredovati ministrstvu najkasneje do oddaje zahtevka za izplačila št. 1.

1. člen

(konec zaposlitev)

1. Zaposlitve bodo s strani ministrstva sofinancirane 24 mesecev po podpisu te pogodbe. Upravičenec oziroma partner pa morata zagotoviti zaposlitev še najmanj nadaljnje tri (3) mesece.
2. V primeru, da je pogodba o zaposlitvi sklenjena po podpisu te pogodbe, začneta teči roka iz prejšnjega odstavka z dnem podpisa pogodbe o zaposlitvi.
3. **IZPLAČILA SREDSTEV**
4. člen

(izplačila sredstev)

1. Podlaga za izplačilo sredstev so usklajeni in s strani ministrstva potrjeni zahtevki za izplačilo z vsemi zahtevanimi dokazili. Vsebino zahtevka za izplačilo in dokazila predpisujejo navodila ministrstva. V primeru dodatnega preverjanja upravičenosti stroškov, mora upravičenec zagotavljati še druga dokazila, iz katerih je razvidna upravičenost stroška in njegov nastanek.
2. Upravičenec je dolžan porabiti sredstva, ki jih prejme po tej pogodbi, izključno za namen, za katerega so mu bila dodeljena.
3. Ministrstvo bo v primeru ugotovljenih neupravičenih stroškov ali v primeru, da upravičenec ne predloži ustreznih dokazil o upravičenosti stroškov, zahtevek za izplačilo v celoti zavrnilo. Upravičenec je dolžan ministrstvu posredovati nov zahtevek za izplačilo z obrazložitvijo sprememb in sklicem na predhodni/izhodiščni zahtevek za izplačilo.

1. V primerih nepravilnosti ali nenamenske porabe sredstev, ko so ugotovljeni neupravičeni stroški po že izvršenem izplačilu sredstev iz proračuna, je upravičenec dolžan, na podlagi lastne ugotovitve ali na poziv ministrstva, vrniti neupravičeno izplačana sredstva v proračun najkasneje v roku trideset (30) dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na transakcijski račun (v nadaljnjem besedilu: TRR) upravičenca do dneva nakazila v dobro proračuna RS. Podrobnejši postopek vračila neupravičeno prejetih sredstev je določen v navodilih ministrstva.
2. Ministrstvo bo upravičencu sredstva nakazalo na transakcijski račun številka \_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_.
3. Izplačila iz proračuna v tekočem letu je mogoče izvesti na podlagi popolnega in pravilnega zahtevka za izplačilo, v roku, določenem, ki ga ureja zakon o izvrševanju proračunov Republike Slovenije.
4. **OBVEZNOSTI MINISTRSTVA**
5. člen

(obveznosti ministrstva)

Ministrstvo se zavezuje, da bo:

1. skrbelo za pravilno, zakonito, gospodarno in učinkovito izvajanje te pogodbe;
2. upravičencu izplačalo zahtevke za izplačilo v skladu z določili prejšnjega člena te pogodbe;
3. zavrnilo izplačilo zahtevka za izplačilo, če bo ugotovljeno, da je bila dokumentacija upravičenca, ki je bila podlaga za odobritev in plačilo sredstev, netočna, zavajajoča, lažna oziroma ponarejena;
4. spremljalo in nadziralo izvajanje aktivnosti ter namensko porabo sredstev. Ministrstvo lahko za spremljanje, nadzor in evalvacijo aktivnosti ter porabo proračunskih sredstev izbere zunanje izvajalce ali pooblasti druge organe ali institucije;
5. preverjalo obstoj zaposlitve na sofinanciranem delovnem mestu iz prvega odstavka 5. člena te pogodbe ter izvedbo aktivnosti tudi z vpogledom v uradne evidence;
6. zagotavljalo vpogled v dokumentacijo nadzornim organom ministrstva ter drugim nadzornim organom Republike Slovenije;
7. zagotavljalo javnost dela, obveščalo ter komuniciralo z domačo javnostjo o izvajanju aktivnosti;
8. upravičencu na njegovo pisno zaprosilo pravočasno zagotovilo informacije in pojasnila v zvezi z obveznostmi iz te pogodbe.
9. **OBVEZNOSTI UPRAVIČENCA**
10. člen

(obveznosti upravičenca)

1. Upravičenec se zavezuje, da bo izpolnjeval naslednje obveznosti:
2. izvajal aktivnosti, ki so predmet sofinanciranja po tej pogodbi, pravilno, zakonito, gospodarno in učinkovito;
3. odgovarjal za izvedbo aktivnosti skladno s 4. členom te pogodbe ter upravičeno porabo sredstev;
4. izvajal aktivnosti strokovno, vestno in kakovostno, s skrbnostjo dobrega gospodarstvenika in k takšni izvedbi zavezal tudi partnerje;
5. najkasneje do podpisa te pogodbe ministrstvu posredoval podpisan konzorcijski sporazum s partnerji;
6. zagotovil nakazilo prispevka sofinanciranja partnerju v roku treh (3) dni po prejemu sredstev s strani ministrstva, ter ministrstvu o tem posredoval dokazilo o prenakazilu;
7. zagotovil, da bo zaposlenim osebam na sofinanciranih delovnih mestih izplačana plača skladno s pogodbo o zaposlitvi na njihov TRR oziroma v skladu s pravilnikom, ki ureja davčni postopek in izplačeval tudi druge prejemke skladno z veljavnimi predpisi s področja delovnopravne in davčne zakonodaje ter zanje plačeval vse obvezne prispevke iz plače (prispevki delojemalca), akontacijo dohodnine in obvezne prispevke na plačo;
8. v roku osmih (8) dni po prenehanju zaposlitve ali po pozivu ministrstva le-tega pisno obvestil o prenehanju pogodbe o zaposlitvi pred časom, dogovorjenim s to pogodbo, in posredoval kopijo dokazila o prenehanju pogodbe o zaposlitvi;
9. za zagotovitev revizijske sledi hranil dokumentacijo v zvezi z izvedbo aktivnosti (sklep o izboru, pogodbo o sofinanciranju z vsemi pripadajočimi aneksi, pogodbe o zaposlitvi, M1/M2 obrazce, zahtevke za plačilo) še deset (10) let po poteku izvedbe aktivnosti;
10. v skladu z navodili ministrstva posredoval vmesni poročili o izvajanju aktivnosti in doseganju kazalnikov;
11. v skladu z navodili ministrstva posredoval končno poročilo o izvajanju aktivnosti in doseganju kazalnikov oziroma v roku kot ga določa drugi odstavek 13. člena te pogodbe;
12. zagotovil, da za iste upravičene stroške ni in ne bo prejel sredstev iz drugih javnih virov financiranja (prepoved dvojnega financiranja);
13. spremljal izvajanje aktivnosti, odstopanja in napovedi ter o tem poročal ministrstvu;
14. na zahtevo ministrstva pripravil izredna poročila s predpisano vsebino in rokom izdelave;
15. v roku osem (8) dni od nastanka spremembe, pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, druge spremembe, ki bi kakor koli spremenile status upravičenca oziroma vplivale na to pogodbo.
16. Kršitve pogodbenih obveznosti iz prejšnjega odstavka so bistvene kršitve pogodbe. V tem primeru ministrstvo določi upravičencu rok za izpolnitev oziroma odpravo kršitve. V kolikor upravičenec kljub pozivu ministrstva pogodbene obveznosti v roku ne izpolni, lahko ministrstvo odstopi od te pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku trideset (30) dni od pisnega poziva ministrstva, skupaj z zakonskimi zamudnimi obrestmi, ki so obračunane od dneva nakazila na transakcijski račun upravičenca do dneva nakazila v dobro proračuna RS.
17. člen

(spremembe vloge)

1. Če upravičenec ugotovi, da izvajanje aktivnosti ne poteka v skladu s potrjeno vlogo, mora o tem čim prej oziroma najkasneje v osmih (8) dneh z dopisom obvestiti ministrstvo.
2. Na podlagi upravičenčeve obrazložitve v dopisu, ministrstvo odloči, ali bo spremembo vloge odobrilo. V primeru sprememb, ki sicer vplivajo na pogodbena določila, vendar je aktivnosti še vedno možno uspešno izvesti, se k pogodbi lahko sklene aneks. V primeru, da gre za manjše spremembe, ki ne vplivajo na pogodbena določila in izvedbo aktivnosti, ministrstvo lahko izda soglasje.
3. člen

(odstop upravičenca od pogodbe)

1. Upravičenec je v primeru predčasnega odstopa iz utemeljenih razlogov, ki jih je potrdilo tudi ministrstvo, dolžan v roku štirinajst (14) dni od odstopa podati končno poročilo o izvajanju aktivnosti in doseganju kazalnikov. Med utemeljene razloge sodijo razlogi, nastali po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. Če delna realizacija za ministrstvo ni smiselna (nedoseganje ciljev in kazalnikov), lahko ministrstvo odstopi od te pogodbe in zahteva vračilo sorazmernega dela prejetih sredstev po tej pogodbi, upravičenec pa je dolžan vrniti sredstva v roku trideset (30) dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
2. V primeru predčasnega odstopa upravičenca od te pogodbe brez utemeljenih razlogov ministrstvo zahteva vračilo že prejetih sredstev, upravičenec pa je dolžan vrniti vsa prejeta sredstva ali sorazmerni del prejetih sredstev v roku trideset (30)  dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
3. **NADZOR NAD PORABO SREDSTEV**
4. člen

(izvajanje preverjanja)

1. Pogodbeni stranki soglašata, da imajo ministrstvo in pristojni organi Republike Slovenije ali od njih pooblaščeni izvajalci pravico tehničnega, administrativnega in finančnega spremljanja in preverjanja izvedbe aktivnosti ter nadzora nad porabo dodeljenih sredstev.
2. Nadzorni organi iz prvega odstavka tega člena lahko izvajajo spremljanje preko pisnih poročil upravičenca in preverjanj na kraju samem pri upravičencu, praviloma na podlagi predhodnega obvestila, lahko pa se opravi tudi nenajavljeno preverjanje na kraju samem.
3. V primerih preverjanj na kraju samem bo upravičenec omogočil vpogled v delovno okolje oseb, ki bodo zaposlene na sofinanciranih delovnih mestih, v računalniške programe, listine in postopke v zvezi z izvajanjem aktivnosti ter v rezultate. Upravičenec se obvezuje, da bo sodeloval pri izvedbi teh preverjanj ter se nanje ustrezno pripravil.
4. Upravičenec se zavezuje, da bo navedenim nadzornim organom takoj, oziroma v primeru pisnega poziva, najkasneje v roku osmih (8) dni po prejemu poziva predložil vse dokumente, ki so kakor koli povezani z izvedbo predmeta pogodbe.
5. V kolikor upravičenec ne omogoči izvedbe preverjanja na kraju samem, ministrstvo določi ustrezne ukrepe kot odziv na neizpolnjevanje pogodbenih obveznosti. V kolikor upravičenec naloženih ukrepov ne upošteva, lahko ministrstvo odstopi od pogodbe in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v roku trideset (30)  dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
6. Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.
7. **RAZVEZA POGODBE**
8. člen

(razveza pogodbe)

1. Ta pogodba je sklenjena pod razveznim pogojem, ki se uresniči v primeru, da se po podpisu te pogodbe ugotovi, da upravičenec ne izpolnjuje enega ali več zahtevanih pogojev, določenih v javnem razpisu.
2. V primeru iz prejšnjega odstavka je upravičenec dolžan vrniti prejeta sredstva z zakonskimi zamudnimi obresti v državni proračun Republike Slovenije.
3. **DRUGA POGODBENA DOLOČILA**
4. člen

(prepoved cesije in prenosa pogodbe)

1. Upravičenec se zaveže, da denarnih terjatev, ki izhajajo iz te pogodbe, ne bo prenesel na tretjo osebo (prepoved odstopa terjatve s pogodbo).
2. Upravičenec lahko prenese denarno terjatev nekomu tretjemu, če ministrstvo v to privoli pred prenosom.
3. Prenos pogodbe brez soglasja ministrstva nima pravnega učinka. Navedeno ne velja v primerih univerzalnega pravnega nasledstva upravičenca.
4. člen

(insolventnost in postopek prisilnega prenehanja)

1. Če je v času veljavnosti pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku navedenega postopka, upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku petnajst (15) dni od vročitve pisnega poziva ministrstva z zakonskimi zamudnimi obresti od dneva nakazila na TRR upravičenca do dneva nakazila v dobro proračuna Republike Slovenije.
2. Če pride do blokade upravičenčevih sredstev na njegovih TRR, je upravičenec dolžan o blokadi takoj obvestiti ministrstvo. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku trideset (30) dni od vročitve pisnega poziva ministrstva z zakonskimi zamudnimi obrestmi od dneva nakazila na TRR upravičenca do dneva nakazila v dobro proračuna Republike Slovenije.
3. člen

(spremenjene okoliščine)

Če med izvajanjem te pogodbe nastopijo okoliščine, ki bi vplivale na sklenitev te pogodbe, na način, da se ta ne bi sklenila, če bi te okoliščine obstajale ob njenem sklepanju, lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku trideset (30) dni od vročitve pisnega poziva ministrstva z zakonskimi zamudnimi obrestmi od dneva nakazila na TRR upravičenca do dneva nakazila v dobro proračuna.

1. **VARSTVO OSEBNIH PODATKOV**
2. člen

(varstvo osebnih podatkov)

1. Upravičenec, ministrstvo in ostali udeleženci v postopkih izvajanja, spremljanja, nadzora in evalvacije aktivnosti so zavezani k varovanju osebnih podatkov, do katerih dostopajo v teh postopkih, v skladu z veljavno nacionalno zakonodajo, ki ureja varstvo osebnih podatkov in v skladu z Uredbo (EU) 1016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov – GDPR).
2. V skladu s 7. členom GDPR daje upravičenec privolitev za obdelavo njegovih osebnih podatkov za namen izvajanja te pogodbe. Upravičenec je seznanjen, da bo naročnik njegove osebne podatke obdeloval za čas trajanja pogodbe in jih bo hranil še deset (10) let po izteku pogodbenega razmerja, izključno na ozemlju RS.
3. Upravičenec odgovarja za škodo, ki nastane zaradi razkritja podatkov in informacij tretji osebi.
4. **PROTIKORUPCIJSKA KLAVZULA**
5. člen

(protikorupcijska klavzula)

1. V primeru, da se ugotovi, da pri tej pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.
2. Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.
3. **SKRBNIKI POGODB**
4. člen

(skrbniki pogodb)

1. Skrbnik pogodbe s strani ministrstva je \_\_\_\_\_\_\_\_, s strani upravičenca pa \_\_\_\_\_\_\_\_\_\_.
2. Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v roku treh (3) delovnih dni od spremembe. Sprememba skrbnika pogodbe začne veljati z dnem prejema dopisa druge pogodbene stranke.
3. **POSEBNE IN KONČNE DOLOČBE**
4. člen

(sprememba pogodbe)

Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi.

1. člen

(reševanje sporov)

Morebitne spore v zvezi s to pogodbo bosta pogodbenici reševali sporazumno. V nasprotnem primeru spore rešuje stvarno pristojno sodišče v Ljubljani.

1. člen

(začetek veljavnost pogodbe)

Pogodba začne veljati z dnem podpisa obeh pogodbenih strank in velja 24 mesecev.

1. člen

(podpis pogodbe)

Ta pogodba se podpiše elektronsko.

ali

Ta pogodba je napisana v treh (3) enakih izvodih, od katerih prejme upravičenec en (1) izvod, ministrstvo pa dva (2) izvoda.

Datum: \_\_\_\_\_\_\_\_ Datum: \_\_\_\_\_\_\_\_\_\_\_\_\_

Št.: 093-35/2024-3130 Št.: \_\_\_\_\_\_\_\_\_\_\_\_\_\_\_\_

Republika Slovenija

Ministrstvo za javno upravo Naziv upravičenca\_\_\_\_\_

mag. Franc Props Podpisnik \_\_\_\_\_\_\_\_\_\_\_\_

minister

Prilogi:

* Konzorcijski sporazum
* Kazalniki